NaiveNeuron/SloPal huggingface dataset:
Kollár, Boris, predseda NR SR (2021-10-22):
Prosím, prezentujme sa a hlasujeme. Konštatujem, á, pardon. (Hlasovanie.) Prítomných 126 poslancov, za 120, proti 6. Konštatujem, že Národná rada vyslovila súhlas s uvedenou zmluvou. Pani poslankyňa, aj odtiaľ sa dá hlasovať nabudúce. (Reakcia poslankyne Tabák: „Nešlo to.“ ) Nešlo to? Technika, prosím zaznamenať, treba sa pozrieť na ten pult, čo zase s tým je. Myslím si, že toto budeme mať teraz čím ďalej častejšie, lebo už nemáme ani v technickej opore. Tieto 20-ročné prístroje už nám nikto nechce opravovať. Takže konštatujem, že Národná rada vyslovila súhlas s uvedenou zmluvou. Teraz prosím člena výboru pre európske záležitosti poslanca Ľudovíta Gogu, aby uviedol hlasovanie o návrhu uznesenia k Výročnej správe o členstve Slovenskej republiky v Európskej únii, tlač 461. Nech sa páči, pán poslanec, máte slovo. (Hlasovanie o Výročnej správe o členstve Slovenskej republiky v Európskej únii za rok 2020 a aktuálne priority vyplývajúce z Pracovného programu Európskej komisie na rok 2021 , tlač 461.)
Blahová, Natália, poslankyňa NR SR (2017-06-19):
Ďakujem pekne pani kolegyni za, za veľmi detailné uvedenie hlavne časti monitoringu resocializačných zariadení. Chcela by som len doplniť, že pokiaľ si pamätám správne, tak komisárka na výbore tvrdila, že tento predmetný výskum jej pomáhala realizovať Trnavská univerzita. No situáciu som preverovala a predstavitelia univerzity sa od toho dôrazne dištancovali a odpovedali, že na dotazníku s komisárkou žiadnym spôsobom nespolupracovali. Nuž a čo sa týka spokojných detí najmä v zriadení Čistý deň, ako ste, pani kolegyňa, spomínali o ich vyjadrení do dotazníka, veľmi zaujímavé v tejto súvislosti poznanie, že šesť z tých spokojných detí je toho času na úteku, čo je teda naozaj vyslovene zarážajúce a hovorí aj o hodnote takéhoto výskumu. Ďakujem pekne.
Mezenská, Helena, poslankyňa NR SR (2015-06-19):
Pán poslanec Přidal, ja rozumiem tej vašej snahe, legislatívnej iniciatíve očistiť a zamedziť možnému konfliktu záujmu pri vykonávaní advokátskeho povolania, advokácie a zároveň pri výkone poslaneckého mandátu. A poviem vám pravdu, že zamyslela som sa nad týmto zákonom v tom kontexte, viem si predstaviť, že advokáti, ktorí sú zároveň aj poslancami a vstupujú do prípadov, riešia mnohé dielčie, nie politické spory, či už v občianskom práve alebo v obchodnom práve, tak majú záujem aj pre svoje profesionálne dôvody, pre možnosť vstupu do legislatívy uchovať si živý kontakt s reálnymi prípadmi, so svojimi klientami. Riešiť konkrétne prípady, aby tak mohli nie ako teoretici, ale ako praktici vstupovať do systémových úprav jednotlivých zákonov. Avšak v tej časti a pri tých príkladoch, ktoré ste konkrétne uvádzali, paroplyn, ja s vami súhlasím. Naozaj považujem za nevyhnutné, aby ak poslanec vykonáva poslanecký mandát, sa zdržal konaní, nevstupoval do konaní, ktoré sú tak citlivého rozmeru, ako ste vy spomínali, kde sa bije ochrana verejného záujmu so záujmom vybraných obchodných alebo iných záujmových skupín. Ak by toto rozlíšenie vo vašom návrhu bolo, ja by som nemala vôbec žiaden problém takýto návrh zákona podporiť. Keď mi v tom dnes niečo bráni, je to práve to, že chápem argumenty advokátov, ktorí riešia dielčie spory a práve pre efektívnu činnosť, účinnú činnosť a výkon svojho poslaneckého mandátu nechcú stratiť kontakt so živou advokátskou praxou.
Pčolinský, Peter, podpredseda NR SR (2023-03-31):
Pán poslanec Dostál.
R. Fico, predseda vlády SR: (2007-12-06):
Za predchádzajúcej vlády sa začala implementácia štrukturálnych fondov v roku 2004. Išlo o prvé programové obdobie, v ktorom bolo treba čerpať finančné prostriedky z eurofondov. V tomto období sa začali implementovať štyri veľké operačné programy, a to je Sektorový operačný program Priemysel a služby, Sektorový operačný program Poľnohospodárstvo a rozvoj vidieka, operačný program Ľudské zdroje a základná infraštruktúra. Tieto sa aplikovali na území 7 krajov mimo Bratislavského kraja. Celkovo za štrukturálne fondy spolu so spolufinancovaním zo štátneho rozpočtu ide o sumu približne 63,5 mld. Sk. Celkovo možno konštatovať, že podiel čerpania záväzku na 2005 k 30. 11. 2007 bol 96,64 %. Asi toľko, čo môžem v tomto okamihu povedať.
S. Kahanec, poslanec: (2007-09-12):
Cieľ tu už bol spomínaný mojím predrečníkom, že tam ide predovšetkým o zrovnoprávnenie domácich a zahraničných investorov, ako aj o transparentnosť poskytovania zahraničnej pomoci. Ja by som nadviazal na to, čo tu bolo povedané, a predovšetkým by som chcel povedať, že ak chceme zlepšiť transparentnosť, ak chceme robiť kroky, ktoré budú smerovať k lepším a intenzívnejším stimulom a predovšetkým k tomu, aby práve prostredníctvom nich sa rozbehol dostatočne rozvoj regiónov a dostatočne sa aplikovali formy investičnej pomoci, tak to potrebuje aj určité dôveryhodné prostredie. A spomína sa to aj v ďalšej časti dôvodovej správy, že v rámci tohto zákona v Slovenskej republike tento návrh zákona chce prispieť k vytvárania dôveryhodného podnikateľského prostredia pre domácich a zahraničných investorov. Táto dôveryhodnosť a transparentnosť sú veľmi dôležité veci pre samotnú aplikáciu. Nechcem brať ani dobré ciele, ani dobré myšlienky, ale chcel by som poprosiť tých, ktorí o tom rozhodujú, jednak rezort, jednak vládu a vládnu koalíciu, aby túto dôveryhodnosť nekazili! Predovšetkým niektorými svojimi vzťahmi a vyhláseniami či postojmi a týka sa to či už neštandardných politických výrokov, výrokov k súkromným  spoločnostiam, respektíve, skôr všeobecne, ako keby to všetko súkromné bolo zlé a všetko, čo je centralizované, štátne, ako keby bolo všetko dobré. Ja nechcem vidieť to dobré iba v súkromných rukách a nechcem vidieť, samozrejme, iba to zlé v tých centralizovaných. Ale každopádne sme dospeli do určitého štádia trhovo sociálneho a ekologického hospodárstva, v ktorom by sa mali prelínať tieto formy vo vzájomnom konsenze a tak, aby boli na prospech a k maximálnej efektivite všetkých činností na Slovensku. Takže chcem len upozorniť na to, že ak chceme tieto veci presadzovať, ak chceme skutočne pomôcť regiónom a predovšetkým tým, ktoré sú najmenej rozvinuté, tak musíme túto transparentnosť a túto dôveryhodnosť budovať aj reálnymi krokmi! A nekaziť ju  určitými krokmi, ktoré sa doteraz udiali aj pri prijímaní zákonov, aj pri niektorých vyhláseniach a aj pri niektorých postojoch, ako napríklad len v poslednom čase zmeny postojov voči DSS-kám, resp. dokonca aj zmeny postojov k budovaniu diaľnic, že zrazu už sú tam PPP projekty, teda verejno-súkromné partnerstvo možné do budúcnosti. Ja budem rád, keď tento zákon skutočne prispeje k deklarovanému cieľu aj v živote. Ďakujem pekne.
Mikulec, Roman, poslanec NR SR (2023-11-28):
Ďakujem pekne. Pán Gašpar, vy tu dokola hovoríte to isté. Používate rôzne citácie z nezákonných, pravdepodobne nezákonných odposluchov, ale vy hovoríte a povedali ste, vyjadrili ste sa, že vy ste presvedčený a domnievate sa, že minister vnútra vydal personálne rozkazy, lebo jemu bolo úplne jasné, že tí vyšetrovatelia a ich práca je ohrozením dôležitého záujmu štátnej služby. Ale my tu sedíme preto, lebo aj súd rozhodol a povedal, že to odôvodnenie, v čom spočíva to ohrozenie dôležitého záujmu štátnej služby, musí byť vyjadrené aj v tom samotnom rozhodnutí. A toto sa neu... neudialo. Toto v rozhodnutí chýba. Na to poukazuje aj súd, a preto povedal aj súd, že pán minister konal v rozpore so zákonom. A keď hovoríte, že minister, že vy sa domnievate, že minister to videl tak, je to jeho názor, tak na druhú stranu hovoríte, že, že tí predtým mali rozhodovať takisto, lebo však vy ste o tom presvedčený. No ale oni to mohli vidieť inak, pán Gašpar. A ja rozumiem, že to vaše videnie je pokrivené, lebo však vy ste toto celé poňal ako vašu obhajobu, ale neberte potom to isté právo, ktoré vy si tu uzurpujete, a aby sme ho my pochopili, neberte ho tým druhým, pretože vy viete veľmi dobre, že minister môže rozhodovať až na základe návrhu nadriadeného, lebo personálnu právomoc voči policajtom má v prvom rade nadriadený. A o tomto ste vôbec vy vo vašom vystúpení nehovorili, že v prípade, ak nadriadený, samozrejme, poznajúc celé, celý spis, ale poznajúc tú samotnú situáciu tých daných policajtov, a v tomto prípade sa nebavíme len o tých šiestich, ale bavíme sa o mnohých ďalších. A vy viete veľmi dobre, že historicky aj za vás boli policajti, ktorí boli obvinení z rôznej trestnej činnosti. A úprimne povedzte, postavili ste ich mimo službu? Nepostavili. Boli prípady, ktoré sa ťahali roky a mnohí policajti boli dokonca po šiestich rokoch, siedmich vrátení do funkcií, vrátení do služobného pomeru policajta a vy ste ich nepostavil mimo slu... (Prerušenie vystúpenia časomerom.)
Paška, Pavol, predseda NR SR (2013-09-17):
Budeme hlasovať o návrhu pána poslanca Matoviča, ktorý žiada, aby sme rokovali len do 19. hodiny. (Hlasovanie.) 134 prítomných, 53 za, 80 proti, 1 sa zdržal. Návrh sme neschválili. Ešte tam bol prihlásený jeden pán poslanec. Pán poslanec Hlina.
Zajac, Pavol, poslanec NR SR (2015-02-11):
Keď sme ho predkladali, vtedy vláda, ministerstvo financií nehovorili o tom, že pripravia takýto návrh zákona. Medzitým počúvame, že vláda, ministerstvo financií, chce takýto návrh zákona prijať. A my hovoríme, prečo čakať pol roka, prečo v prvom čítaní neprijať náš návrh zákona a v druhom čítaní sme ochotní ho vyprecizovať a prijať pripomienky, na ktorých ministerstvo financií pracuje. Nebolo by to prvýkrát, keď vláda SMER-u si osvojí návrh zákona z dielne KDH. Ja tu nechcem vymenovať všetky, ale niektoré, dovoľte mi, na ktoré si spomeniem, tu pomenujem. A to bol napríklad, keď sme navrhovali strop pre úroky pri nebankových pôžičkách, úveroch, zvýšenie dôchodkov o pevnú čiastku, jeden plat stačí pre verejných funkcionárov, súbeh platu a poberania sociálnych dávok do určitej miery, aj toto KDH v minulosti navrhovalo, zvýšenie nezdaniteľnej čiastky pre študentov, ktorí brigádujú, do 200 eur. Aj toto navrhovalo KDH... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-05-10):
Tri faktické poznámky. Nech sa páči, pán poslanec Pavelka.
Kollár, Boris, predseda NR SR (2022-03-24):
Ďakujem. Nech sa páči, pán poslanec, máte slovo.
Záborská, Anna, poslankyňa NR SR (2021-09-28):
Ďakujem pekne, pán podpredseda. Ja viem, pán kolega Cmorej, že v tejto spoločnosti je veľa problémov od chudoby počínajúc a mohla by som ich menovať tak ako vy a ešte doplniť ďalšie, ale my dávame tieto problémy do súvislosti s tehotenstvom, a toto chceme, toto chceme riešiť. Na Slovensku, ešte ste hovorili, že keď boli by ste podporili materskú starostlivosť, áno, s týmto nápadom sme prišli, rokovali sme na ministerstve práce, sociálnych vecí a rodiny, ale keďže je to úprava, ktorá sa týka veľkého množstva zákonov, nestačilo sa to pripraviť na túto schôdzu a dať do tejto novely zákona. Vedia o tom, súhlasia s tým a na najbližšiu schôdzu podajú, podajú takýto, takúto zmenu, zmenu zákona. Pokiaľ sa týka reklamy, problémy s reklamou boli aj v našom poslaneckom klube. Mohli ste urobiť to, čo sme urobili my, že ste si zavolali, že by ste si boli zavolali do poslaneckého klubu odborníka a bol by vám vysvetlil, čo je informácia, čo je reklama a boli by ste tak ako my našli, našli riešenie, ako to v tomto zákone upraviť. Už prvá vec, ktorá mi bola povedaná z vašej strany, že na tento zákon chceme použiť stovky miliónov eur zo štátneho rozpočtu. Ja keď som povedala, že je to 1,8 mil. na štvrté kočíkovné a možno pár, pár miliónov na postihnuté deti, tak boli všetci prekvapení a hľadali iné dôvody, prečo tento zákon nepodporia. Ďakujem pekne.
Grausová, Natália, poslankyňa NR SR (2018-11-28):
Ďakujem, ďakujem za slovo. Ja by som chcela ešte doplniť, že je neslýchaná, neetická a nemorálna demogra..., demagógia prirovnávať slovenských občanov pracujúcich v štátoch Európskej únie za migrantov. Od nás odchádzajú vzdelanci, mozgy, kvalifikovaní ľudia, ktorí zvyšujú úroveň daného štátu. Naši vzdelaní ľudia robia mnohokrát práce neprislúchajúce ich vzdelaniu, nechodia zneužívať sociálne systémy ani si nedonesú so sebou ďalších 20 nepracujúcich členov svojich rodín. Je to neetické, nemorálne klamstvo od ministra Lajčáka a od každého, ktorý pri.., nazve občanov Slovákov odchádzajúcich zo Slovenska, ktorý ich postaví na úroveň migrantov z Afriky.
Blaha, Ľuboš, podpredseda NR SR (2024-01-17):
Pán poslanec Gábor Grendel.
Bugár, Béla, podpredseda NR SR (2017-11-29):
Prezentujme sa, hlasujme. (Hlasovanie.) Prítomných 139 poslancov, za 89, proti 18, 31 sa zdržalo hlasovania, 1 nehlasoval. Návrhy zo spoločnej správy sme schválili. Nech sa páči.
P. Hrušovský, predseda NR SR: (2005-02-08):
Prosím teraz pána spoločného spravodajcu, aby uvádzal hlasovania. Ospravedlňujem sa za dlhšiu prestávku, ako sme predpokladali, že bude. Nech sa páči, pán spoločný spravodajca. M. Abelovský, poslanec: Čiže, pán predseda, vážené kolegyne, kolegovia, o bode 5 pozmeňujúceho a doplňujúceho návrhu pána poslanca Miklušičáka nebudeme hlasovať, lebo sme schválili bod 34 spoločnej správy, o bode 6 nebudeme hlasovať, lebo sme schválili bod 143 spoločnej správy, o bodoch 7 a 8, ktoré spolu súvisia, nebudeme hlasovať, lebo sme schválili bod 146 spoločnej správy, a o bode 9 nebudeme hlasovať, pretože sme schválili bod 190 spoločnej správy. Teraz dajte hlasovať...
Laššáková, Jana, podpredsedníčka NR SR (2012-06-29):
Pani poslankyňa, podpredsedníčka Národnej rady Jurinová, nech sa páči.
Ďuriš Nicholsonová, Lucia, podpredsedníčka NR SR (2018-06-21):
Pán poslanec Farkašovský.
Mesterová, Zuzana, poslankyňa NR SR (2024-02-02):
Ďakujem pekne za slovo, pán predsedajúci. Navrhujem, aby Národná rada upravila priebeh rokovania tak, že v prípade ak predsedajúci reaguje na výstup poslanca, následne tomuto poslancovi udelil slovo na primeranú reakciu v rozsahu jednej minúty. Odôvodnenie: Zachovanie rovnosti a proporcionality. Ďakujem. (Potlesk.)
Figeľ, Ján, podpredseda NR SR (2013-06-28):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Miklošovi. Nech sa páči.
V. Veteška, podpredseda NR SR: (2005-05-25):
Vyhlasujem aj tento bod programu za skončený. A otváram ďalší bod programu a to sú... (Hlasy v sále.) Hlasovanie bude o 17.00 hodine. Sme sa na grémiu dohodli, že budeme hlasovať o 17.00 hodine. (Reakcia z pléna.) Ocitol som sa tu vedením schôdze za týmto pultom preto, že pán predseda parlamentu požiadal o slovo. Ja budem prezentovať to, kde boli všetci zástupcovia predsedov klubov a požiadali o to, že sme sa dohodli, že budeme hlasovať o 17.00 hodine, ja nič iné nebudem prezentovať. Ak má byť zmena, prosím, pán predseda, prevezmite riadenie schôdze v súlade s rokovaním, na ktorom sme sa dohodli, ja budem postupovať v súlade s rokovaním, na ktorom sme sa dohodli včera na poslaneckom grémiu.
Mikulec, Roman, minister vnútra SR (2022-11-29):
Ďakujem pekne, pán predsedajúci, za slovo. Vážený pán predsedajúci, pani poslankyne, páni poslanci, hlavným účelom návrhu zákona je realizácia Programového vyhlásenia vlády Slovenskej republiky na obdobie rokov 2021 až 2024, v ktorom sa vláda prihlásila k aktívnej politike podpory dobrovoľníctva, uvedomujúc si, že dobrovoľnícke organizácie zohrávajú nezastupiteľnú úlohu v spoločnosti a dôležitú úlohu pri každodennej pomoci ľuďom. K zvýšeniu kvality dobrovoľníckych príležitostí podporou organizátorov, ich činností vyzýva aj Rada Európskej únie vo svojom odporúčaní. Zákon o dobrovoľníctve bol prijatý pred desiatimi rokmi a aplikačná prax legislatívnej úpravy v tejto oblasti priniesla niekoľko požiadaviek, ktoré je potrebné novelou zákona upraviť. Ich cieľom je najmä podporovať rozvoj a budovanie kapacít dobrovoľníckej činnosti s dôrazom na kľúčové prvky manažmentu dobrovoľníkov. Navrhovaná právna úprava má vytvoriť podmienky pre systematickú finančnú podporu dlhodobých dobrovoľníckych programov. S cieľom zabezpečiť kvalitu práce s dobrovoľníkmi je mechanizmus postavený na dobrovoľnej akreditácii organizácií, ktoré pracujú s dobrovoľníkmi. Akreditácia v oblasti dobrovoľníckych činností je navrhovaná ako dobrovoľné štátne overenie spôsobilosti vysielajúcej organizácie alebo prijímateľa dobrovoľníckej činnosti, právnickej osoby v oblasti dobrovoľníckych činností. Po získaní akreditácie môžu tieto organizácie požiadať ministerstvo vnútra o poskytnutie dotácie. Akreditácia organizácií v oblasti dobrovoľníckych činností môže tiež slúžiť ako značka kvality pre dobrovoľnícke organizácie. Vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem pekne.
Štefanec, Ivan, poslanec NR SR (2012-08-08):
Ďakujem pekne, pani podpredsedníčka. Pán poslanec Kuffa veľmi jasne a zrozumiteľne opísal tiež, prečo je údajných 500 mil. len údajným číslom a prečo je toto odôvodnenie na vode. Tak ako hovoril o nezvyčajnom obrate v hospodárení samospráv, kedy minulý rok hospodárili s plusom 30 mil. a tento rok majú mať údajne stratu 96 mil., že rozdiel je 126 miliónov. Podobný podozrivý obrat je aj vo Fonde národného majetku, je aj v eurofondoch a tak ďalej a tak ďalej. Čiže veľmi jasne dokumentoval to, čo sme už viackrát v snemovni na túto tému prebrali, že tých 500 mil. vlastne neexistuje. Ako bolo spomínané, potvrdil to aj Medzinárodný menový fond už 17. júla a potvrdili to aj údaje spomínané v tomto vystúpení. Správnou otázkou zostáva to, čo nastolil pán poslanec, na čo pôjdu tieto peniaze? Pretože aj pán minister hovoril vo svojom vystúpení, že v prvom pilieri je mínus 900 mil. s rezervným fondom, bez rezervného, vieme, že 1,8 mld., čiže aj tých 500 mil. eur ročne, ktoré vláda chce zobrať ľuďom a presunúť k sebe, nevykryjú ani tú dieru v prvom pilieri. Otázkou teda zostáva, kam pôjdu tieto peniaze? Myslím si, že tá otázka je dobre položená, je relevantná a vláda by ju mala zodpovedať. Ďakujem pekne.
Pročko, Jozef, poslanec NR SR (2023-12-19):
Ďakujem. Pán poslanec, na záver ste povedali, že to budú mať s nami veľmi ťažké, no ja si myslím, že slovíčko ťažké je zlé. Budú to mať veľmi zodpovedné. To je veľmi dôležité slovíčko pre mňa, zodpovedne, že naozaj zodpovedne treba strážiť tie ich kroky a ja keď som sem prišiel pred, v roku 2020, tak oni začali presne skúšať, skúsili ma uvariť ako žabu niektorí, lebo naozaj kedysi dávno som ich všetkých poznal a chodievali na akcie, ktoré sme robievali a keď im zachutila moc, tak to úplne zmenili, ale chcem povedať, že jeden z nich mi povedal, že vieš, Jozef, to je taká, taká zlodejská česť. Ja hovorím, ty kokso, aká zlodejská česť, ako môže mať zlodej česť? Začal ma presviedčať, vieš, to je taká zlodejská česť a hovorím, ešte raz mi povedz, čo to je zlodejská česť? S týmto oni apelovali, že majú zlodejskú česť. On sám mi povedal, že majú zlodejskú česť a ja veľmi pekne ďakujem, lebo naozaj, pán Hargaš, už teraz spravili, oni teraz budú robiť to, čo robili REPUBLIKA, oni zostrihávajú moje videá a vyťahujú stadiaľ aj budú robiť aj vám, že čo ja viem, že Štefunkovi vytiahnu dve vety, čo povedal a spravia z neho blázna. Ospravedlňujem sa, ale ja hovorím, ako čo budú robiť, tak čo som použil vaše, že šalát, tak už to spravili a spravili zo mňa hlupáka, ale to budú robiť, ale to môžu robiť, ale zlodeja, opakujem, zlodeja nikdy zo mňa nespravia. A tú česť a to svedomie, ktoré máme a ja som veľmi rád, že naozaj táto opozícia ukazuje, že tá česť a to svedomie je, tak to nám nezoberú. A oni sa, presne ste povedali, na námestiach sú ľudia, toho nech sa boja, to nech im nedáva spať, lebo ich je fakt len 79.
Matovič, Igor, podpredseda vlády a minister financií SR (2021-09-24):
Vážené kolegyne, kolegovia, dovoľte, aby som z poverenia vlády Slovenskej republiky na dnešnom rokovaní vlády Národnej rady uviedol vládny návrh zákona, ktorým sa mení a dopĺňa zákon č. 35/2019 o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Dôvodom vypracovania uvedeného návrhu zákona je potreba novelizovať niektoré ustanovenia zákona o finančnej správe, ktoré sa týkajú kompetencií orgánov finančnej správy, resp. oprávnení ozbrojených príslušníkov finančnej správy ako aj služobného pomeru príslušníkov finančnej správy, a to najmä na základe poznatkov z aplikačnej praxe. Návrhom zákona dochádza k posilneniu postavenia finančného riaditeľstva Slovenskej republiky vykonávajúceho inšpekčnú činnosť a k rozšíreniu kompetencií a oprávnení Kriminálneho úradu finančnej správy v boji proti nedovolenému obchodovaniu medzi členskými štátmi Európskej únie s omamnými a psychotropnými látkami a so zbraňami. Zároveň sa precizujú ustanovenia týkajúce sa príslušnosti úradu pre vybrané hospodárske subjekty a novelizujú sa aj ustanovenia upravujúce služobný pomer príslušníkov finančnej správy. V nadväznosti na novelu zákona o finančnej správe sa novelizuje zákon o bankách, zákon o sociálnom zabezpečení policajtov a vojakov, zákon o sociálnom poistení, zákon o cestovných dokladoch a zákon o hazardných hrách. Vážené panie poslankyne, páni poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem za pozornosť.
Hort, Milan, podpredseda NR SR (2011-03-24):
Ďakujem pekne. Faktickú poznámku má opäť pán poslanec Richter. Uzatváram možnosť s faktickou poznámkou prihlásiť sa na vystúpenie predrečníka. Pán poslanec, nech sa páči.
Gašpar, Tibor, poslanec NR SR (2024-02-27):
Ďakujem za slovo, pán predsedajúci. Zareagujem na také tri momenty. Prvý moment je, ja som to už povedal viackrát, zopakujem to, pani poslankyňa Kolíková s obľubou vsúva do svojich vystúpení aj nepravdy. Možno by som mal povedať priamo že klamstvá, ale nepravdy. Aj dnes ste povedali, že sú ohrozené alebo teda že sa budú premlčiavať aj trestné činy proti ľudskosti z dvanástej hlavy Trestného zákona, treba tam z osobitnej časti, treba vám povedať, že to tak nie je. V § 88 je jasne uvedené, že uplynutím premlčacej doby nezaniká trestnosť trestných činov uvedených v dvanástej hlave osobitnej časti. Takže nerozprávajte nepravdy, lebo takto presne produkujete potom aj atmosféru vo verejnej mienke a najmä to strašenie. Čo sa týka trestného činu sabotáže, tak veľmi rýchla reakcia. Viete, kto tu páchal trestný čin sabotáže tri roky? No veľká skupina spojená z čurillovcov alebo vytvorená z čurillovcov, prokurátorov ÚŠP, niektorých politikov ako je Mikulec, Matovič a ďalší. A či ste boli vy členkou tej skupiny, to ukáže možno až najbližšie v budúcnosti vyšetrovanie, keď bude uvedené a urobené dôsledne. Oni totižto znefunkčnili činnosť štátneho orgánu, konkrétne úradu špeciálneho prokurátora a niektorých útvarov polície, čo predpokladá skutková veta trestného činu sabotáže. A toto je naplnené, lebo k tomu sú konkrétne dôkazy, a preto to aj bolo podané už trestné oznámenie, takže ak tu chcete hovoriť o trestnom čine sabotáže, tak sa treba pozrieť do zrkadla alebo odporúčať to niektorým vašim kolegom. A posledná poznámka – dôvody ku SLK. Viete, stále tu nejak dávate do popredia, že ide o spoločenskú objednávku. Áno, tú, ktorú ste vytvorili vy v treťom čítaní strašením ľudí a vytváraním tej atmosféry, ale v zásade my potrebujeme naplniť to, aby táto novela vstúpila do účinnosti 15. marca spolu s tou novelou, ktorú sme schválili 8. 2. 2024, aby ani minútu neplatila úprava, ktorú ste vy toľ... (Prerušenie vystúpenia časomerom. Potlesk.)
Laurenčík, Milan, podpredseda NR SR (2020-07-24):
Pani poslankyňa, prosím vás, reagujte na pána ministra.
R. Zajac, minister zdravotníctva SR: (2005-02-08):
Podstatou týchto dodatkov a zmien je. V čl. 7 je doplnený odsek pojednávajúci o sankciách proti členskému štátu, ktorý zámerne podporuje rasovú diskrimináciu. Podstatou zmien čl. 24 a čl. 25 je zvýšenie počtu členov Výkonnej rady Svetovej zdravotníckej organizácie zo súčasných 32 na 34, pričom jedno z doplnených miest pripadne Európe a zvýši ich zo 7 na 8 a druhé pridané miesto pripadá regiónu západného Tichomoria. Účelom zmeny čl. 74 je postaviť arabské znenie ústavy na identickú úroveň so znením čínskym, francúzskym, ruským, španielskym a anglickým. Zmeny týchto článkov sú v súlade so zásadami medzinárodného práva a s platnou právnou úpravou Slovenskej republiky, nie sú v rozpore s inými medzinárodnými zmluvami, ktorými je viazaná Slovenská republika. Pred vstupom týchto dodatkov a zmien do platnosti je podľa Ústavy Svetovej zdravotníckej organizácie nevyhnutné, aby súhlas s nimi vyjadrili dve tretiny členských krajín Svetovej zdravotníckej organizácie. Tieto dodatky a zmeny nevyvolávajú potrebu prijatia nových zákonných úprav, ale patria k medzinárodným zmluvám vyžadujúcim súhlas Národnej rady. Vážený pán predsedajúci, panie poslankyne, páni poslanci, obraciam sa na vás so žiadosťou o podporu prijatia týchto dodatkov a zmien Ústavy Svetovej zdravotníckej organizácie. Ďakujem pekne.
Kyselica, Lukáš, poslanec NR SR (2022-11-08):
Pán predseda, dajte, prosím, hlasovať o návrhu ústavného zákona ako celku.
Kuffa, Filip, poslanec NR SR (2022-05-05):
Ďakujem za odpoveď, škoda, že tu nie je minister pôdohospodárstva, on by to vedel zodpovedať. Totižto my sme mali generálneho riaditeľa Kissa na výbore ešte minulý rok, ten povedal, že v novembri začínajú spúšťať, hej, potom sa to nejak kúskovalo. Ja som sa pýtal, že kedy je taký ten deadline, to sa povedalo, že začiatkom februára. A túto správu ministerstvo pustilo až 30. marca, že naozaj spúšťajú tie projekty, teda platby za tie projektové podpory. Ale z terénu my sme mali reálne odkaz tých ľudí, ktorí tam teda čakajú na to vyplácanie, že keď aj volali na PPA-čku, tak im povedali, že síce ministerstvo niečo oznámilo, ale v skutočnosti tie platby nerobí. A ono, bohužiaľ, tá kontrola na PPA-čke má za dôsledok to, že to zomlelo všetkých. Neviem, či to tak nazvať, že poctivých/nepoctivých alebo oprávnených/neoprávnených. A to som si chcel teda priamo u ministra potvrdiť a podľa toho, keď som to dobre zachytil, v treťom kvartáli by mali byť definitívne doplatené všetky projekty. A ešte raz ten balík 15 mil., tam je sporných v tých projektoch, tak to asi bolo? Ďakujem.
Bugár, Béla, podpredseda NR SR (2017-04-07):
Pán kolega, toto je čo?!
Krajčír, Ľuboš, poslanec NR SR (2021-12-07):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Zemanová, Anna, poslankyňa NR SR (2017-06-16):
Ďakujem pekne za slovo. Ja budem dnes veľmi krátka. Tento zákon je dôležitý, pretože reflektuje na Aarhuský dohovor a je to vlastne veľmi dôležitý zákon z titulu informácií, elektronických informácií o životnom prostredí, o ovzduší, ktoré majú byť prístupné nielen pre občanov Slovenskej republiky, ale ide vlastne o informácie v rámci celej Európskej únie. A tu chcem práve poukázať na to, že ide práve o elektronický prístup, ktorý by mal byť prístupný komfortne v každom čase a komfortne pre každého užívateľa. Ja tu chcem, pán minister, poukázať na... Ak dovolíte, chvíľočku by som bola rada, keby, naozaj dve vety. Mám námietku voči tomuto materiálu, a síce v tom, že sa tam píše, že nemá dopady na podnikateľské prostredie. Možno v takom duchu praktičnosti by som si dovolila namietať, že ten dopad na podnikateľské prostredie má a je to zase v administratívnej záťaži. Očakávala som, že pri novele takéhoto zákona odstránite tú administratívnu prekážku, ktorá tam je, aj duplicitu. Aj v súčasnosti podnikatelia prevádzkovatelia, ktorí sú povinní nahlasovať tieto údaje, musia zasielať v listinnej aj elektronickej podobe a túto záťaž ponechávate v zákone, čo si myslím, že je absurdné v dobe elektronizácie, aby museli prevádzkovatelia posielať tieto údaje v listinnej podobe na príslušný úrad a ešte aj v elektronickej. A to si, prosím pekne, treba uvedomiť, že to nie sú, že obyčajná pošta, to sú vlastne doručené listy. Čiže sú to ďalšie výdavky možno v pár eurách, ale rozhodne sú to veci, ktoré administratívne zaťažujú celú tú agendu. Ďalšiu námietku, ktorú mám a ktorá vám bola aj vytknutá v rámci pripomienkovacieho konania, že nie sú dostupné vykonávacie predpisy, ktorým vlastne zákon splnomocňuje ministerstvo životného prostredia ich vydať. To znamená opätovne tlačivá a podobne, ktoré už v súčasnosti sú veľmi ťažkopádne, a myslím si, že mohli ste, mali ste to urobiť, aby boli nejakým spôsobom komfortne užívateľsky pre tých podnikateľov vyrobený, či už nejaký prístup do systému cez internet, alebo nejako tie tlačivá zjednotiť a najmä zjednodušiť. A tak ako následne potom sa poskytujú tieto údaje elektronickou formou do Európskej komisie, vy tiež ich neposielate v listinnej podobe. Takže toto sú moje námietky. Ináč je to transpozícia európskej smernice, voči obsahu ako takému potom následne nie sú, nemám nejaké výhrady, ale táto nadpráca, som si to teraz ešte kontrolovala v tom nariadení, to nariadenie nepožaduje listinnú podobu nahlasovania od prevádzkovateľa. Ako prosím vás odstrániť túto povinnosť a naozaj, alebo to dajte buď – alebo, ten, kto nemá prístup, ale predsa dnes už musí byť, každá spoločnosť mať elektronický podpis, čiže ten elektronický prístup musí mať každý veľký prevádzkovateľ. Je nezmyslom posielať v listinnej podobe takéto hlásenia. A to sa netýka len tohto, to sa týka aj hlásení v rámci iných zákonov, ale teraz hovoríme o tomto konkrétnom. Ďakujem pekne za slovo.
Blanár, Juraj, podpredseda NR SR (2023-06-27):
Ďakujem. Takže hlasovanie o tomto bode programu bude zajtra o jedenástej hodine. Prerušujem rokovanie o tomto bode programu. Budeme pokračovať v prerušenej rozprave v druhom čítaní o návrhu poslanca Vašečku na vydanie zákona, ktorým sa dopĺňa školský zákon. Je to parlamentná tlač 1598. Poprosím pána navrhovateľa Vašečku a rovnako pána spravodajcu Marcinčina, aby zaujali svoje miesto. S faktickými poznámkami sú na dopoludňajšie vystúpenie poslanca Stančíka prihlásení títo páni poslanci – pán poslanec Svrček ako prvý. Tak nech sa páči. Pán poslanec Svrček, vidím, že, skúste ešte kartu. Áno, ďakujem, nech sa páči. [Pokračovanie rokovania o návrhu poslanca Národnej rady Slovenskej republiky Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1598.]
Kozelová, Monika, poslankyňa NR SR (2022-09-22):
Ja myslím, že zneužívania postavenia prokuratúry tu skutočne bolo dosť, takže ja absolútne vítam tento návrh zákona. Poviem na rovinu, že zaň zahlasujem, a myslím si, že to, čo hovorila pani ministerka, absolútne s ňou súhlasím. To znamená, že ja verím, že príde k náprave a že skutočne aj generálny prokurátor, aj akýkoľvek vysokopostavený prokurátor bude môcť odísť láskavo zo svojej funkcie v momente, ak prekročí rubikon. A navyše ja si len tak námatkovo spomeniem na prokurátora, na generálneho prokurátora Žilinku, ktorý odišiel do Moskvy poza chrbát akejkoľvek diplomacie na Slovensku s tým, že išiel dojednávať veci, a o mesiac nato prišla vojna. Takže to len tak trošku na okraj. Takže ja za tento návrh zahlasujem.
Hrušovský, Pavol, predseda NR SR (2011-10-18):
Prezentujme sa a hlasujme o návrhu prideliť zákon na prerokovanie výborom, určiť lehoty, v ktorých majú výbory prerokovať, ako aj výbor, ktorý bude určený ako gestorský. (Hlasovanie.) 146 prítomných, 79 za návrh, 1 proti, 65 sa zdržalo, 1 nehlasoval. Návrh sme schválili. Panie poslankyne, páni poslanci, prosím, aby sme zotrvali v rokovacej sále, na základe schváleného programu teraz pristúpime k rokovaniu o návrhu vlády na skrátené legislatívne konanie o vládnom návrhu zákona o osobitnom odvode vybraných finančných inštitúcií a o doplnení niektorých zákonov , ktorý máte ako tlač 534, o ktorom chcem, aby po prerokovaní návrhu sme aj bezprostredne hlasovali. Nech sa páči, pán podpredseda vlády, o uvedenie návrhu.
Laššáková, Jana, podpredsedníčka NR SR (2014-09-25):
Pán poslanec Mihál.
Kažimír, Peter, podpredseda vlády a minister financií SR (2015-09-18):
Ďakujem, pani predsedajúca, za slovo. Dovoľte mi teda predložiť vám vládny návrh novely zákona platového evergreenu, s ktorým prichádzame v súvislosti aj s prípravou štátneho rozpočtu na ďalšie roky. Cieľom návrhu tohto zákona je pokračovať v konsolidačných opatreniach za účelom postupného znižovania deficitu verejnej správy a dosiahnutie vyrovnaného rozpočtu v horizonte v najbližších rokoch. Z uvedeného dôvodu sa navrhuje aj v roku 2016 neuplatniť zvýšenie platu podľa § 2 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, a to pre poslancov Národnej rady Slovenskej republiky, členov vlády Slovenskej republiky, prezidenta Slovenskej republiky a predsedu a podpredsedov Najvyššieho kontrolného úradu Slovenskej republiky. Osobitnými článkami sa v návrhu zákona navrhuje pozastaviť rast platu aj verejnému ochrancovi práv, štátnym zamestnancom vo verejnej funkcii, riaditeľovi Národného bezpečnostného úradu, komisárovi pre deti a komisárovi pre osoby so zdravotným postihnutím, ktorých platy sú naviazané na plat poslanca Národnej rady Slovenskej republiky. Predmetný návrh zákona predpokladá úsporu výdavku štátneho rozpočtu v sume vyše 3 mil. eur. Pozastavenie rastu platu na rok 2016 sa navrhuje neuplatniť u generálneho prokurátora Slovenskej republiky, ústavných sudcov Slovenskej republiky, predsedu Súdnej rady Slovenskej republiky a u ostatných sudcov Slovenskej republiky. V nadväznosti na vyňatie sudcov z pozastavenia rastu platov v roku 2016 sú zo zmrazenia platov vyňatí aj prokurátori, ktorých priemerný plat sa odvíja od priemerného platu sudcu. Predmetný návrh zákona je vypracovaný v súlade s návrhom rozpočtu verejnej správy na rok 2016 až 2018, ktorým je už pozitívny vplyv v návrhu zákona zohľadnený. To znamená, že neschválením navrhovanej úpravy by došlo k narušeniu fiškálneho rámca, čím by bolo ohrozené splnenie deklarovaného cieľa, a museli by sme to, samozrejme, zohľadniť aj pri rokovaní o štátnom rozpočte. Ďakujem veľmi pekne.
B. Bugár, podpredseda NR SR: (2003-11-05):
Procedurálny návrh má pán poslanec Fico.
Kollár Boris, predseda NR SR (2022-03-23):
Prosím, prezentujme sa a hlasujme. (Hlasovanie.) Prítomných 131 poslancov, za 120, proti 6, zdržalo sa 5. Konštatujem, že Národná rada vyslovila súhlas s uvedenou zmluvou. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní, ktorý prerokúvame v skrátenom legislatívnom konaní, tlač 950. Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 950.)
Glváč, Martin, podpredseda NR SR (2016-05-17):
S faktickými poznámkami sa prihlásili piati páni poslanci. Nech sa páči, pán Miroslav Číž.
Kotleba, Marek, poslanec NR SR (2020-11-12):
Miňo, za prvé ťa v každom prípade obdivujem, že si sa udržal, lebo takýto človek, ako je pán poslanec Žiak, by ako prvý utekal plakať na prokuratúru, lebo pravdepodobne nemal žiadnych kamarátov v detstve, to je jedna vec. (Smiech v sále.) A tá druhá vec, druhá vec vecná k tvojmu vyjadreniu ohľadom toho plošného testovania, čo si spomínal, že 16-ročný chlapec robil odbery, to nebol možno tak 16-ročný chlapec, ale boli to aj rôzni vojaci, ktorí neboli zdravotníci. Boli to rôzni športovci a kdekto možný, lebo sa s tým, samozrejme, chválili na Facebooku. A ďalšia vec je, aká bola odbornosť odoberania tej vzorky, pretože boli sme však aj my všetci, teda nie všetci, ale niektorí sme boli aj z Národnej rady na steroch a boli sme aj na plošnom testovaní a pri každom prípade sa tie stery vykonávali inak. Čiže pravdepodobne ten personál vôbec na to nebol vyškolený. Ďakujem pekne.
Glváč, Martin, podpredseda NR SR (2017-06-21):
Ďakujem. S faktickými poznámkami osem poslancov, deväť, desať. Ukážete mi aj druhú stranu? Alebo teda koľko je? Takže desať. Ukončujem možnosť prihlásenia sa s faktickými. Pani poslankyňa Kiššová, nech sa páči.
Shahzad, Silvia, poslankyňa NR SR (2016-09-14):
Ďakujem, ja by som tiež v prvom rade chcela poďakovať pánovi Mihálovi, že sa naozaj k tejto chybe prihlásil, lebo zdá sa mi to veľmi čestné a férové, a sme ľudia a proste chyby sa robia, takže ja myslím, že chyby by sa mali dať aj odstraňovať. Spomínali ste, že výsledkom toho je, že títo ľudia nemajú napr. nemocenské poistenie alebo poistenie v nezamestnanosti, ale ja chcem len doplniť, že výsledkom je aj to, že napr. my nemáme osobných asistentov kvôli tomu, pretože tí ľudia za takýchto podmienok do takejto práce nejdú. Samozrejme, nikto z vás by, vie si to každý skalkulovať, že, že je to nevýhodné, a tým pádom osobní asistenti majú tú možnosť, že sa rozhodnú nakoniec pre inú prácu, hoci by ich to veľmi bavilo. Pri opatrovateľoch je to úplne niečo iné, pretože opatrovatelia na výber väčšinou nemajú. A takisto, takisto chcem poďakovať kolegovi, pretože áno, aj ja si myslím, že my by sme mali navrhovať zákony tak, aby, aby sme zodpovednosť prenášali aj na každého jedného človeka, aby každý jeden mohol o sebe rozhodovať a aby tie zákony neboli nastavené tak, že vlastne musia sa prispôsobiť danej situácii. Ďakujem.
Mojš, Milan, poslanec NR SR (2018-03-14):
O bode 78 s odporúčaním gestorského výboru schváliť.
Tomáš, Erik, poslanec NR SR (2021-06-30):
Prepáčte, pán Matovič, najprv sa trochu bavím na tých vašich kolegoch, ale vy ste hovorili o pánovi Pellegrinimu, že niekto mu pripravoval prejav. Pán Naď sa pokúsil o taký vtip (povedané so smiechom), ale keď vidím ich, ako tu čítajú z tých notebookov, len aby dokázali niečo povedať, vy ste fakt zázrační, ale vy budete vytýkať nám, že si pripravujeme nejaké prejavy. Úžasné, naozaj. Jedinú... (Prerušenie vystúpenia predsedajúcim.)
M. Dzurinda, predseda vlády SR: (2003-05-22):
Ale aj vy, aj ja veľmi dobre vieme, ako sa kladie otázka v prieskume verejnej mienky a akú vypovedajúcu hodnotu majú takéto prieskumy verejnej mienky. Ja vám ponúkam iný obraz, pán poslanec, a nie ste omnoho starší odo mňa, aby ste si to nepamätali. Ponúkam vám obraz našich bezútešných ulíc, neupravených domov, radov, ktoré sa tvorili na všetko, čo bolo potrebné do našich domácností dostať. Keď sme chceli mandarinky, bolo potrebné vyčkať do Vianoc a bolo potrebné stáť v niekoľkohodinových radoch. Kvílite nad zdravotníctvom. Keď ste potrebovali čo len jeden účinnejší liek, bolo potrebné ho hľadať v zahraničí a mnohonásobne ho preplatiť. To všetko bola realita vášho bezútešného reálneho socializmu. A koniec koncov, keď ste hovorili o prieskume verejnej mienky, tak obrovský rozdiel medzi režimom, pán Ondriaš, ktorý ste žili, a dneškom je, že počas vášho režimu, pán Ondriaš, taký prieskum verejnej mienky by vôbec nebol býval možný. Lebo tak ste ničili ľudí, že ste sa ich nikdy ani neopýtali a ľudia, prostý človek mohol tak držať akurát pusu a krok. Toto bol ten smutný režim, ktorého ste ešte vy stále pokračovateľmi a, samozrejme, ja to rešpektujem, ale rovnako veľmi dobre vediac, že už nikdy, chvalabohu, nikdy tento režim v Európe šancu nijakú nebude mať. Veľmi pekne vám ďakujem. (Potlesk.)
Lipšic, Daniel, poslanec NR SR (2015-03-24):
Ja len veľmi stručne som sa chcel poďakovať kolegom, ktorí vystúpili či v rámci rozpravy alebo faktických poznámok. Ono je pravdou, že keď si pozriete porovnanie varovaní aj pre tehotné ženy vo vzťahu k cigaretám, tak tam to je. Dokonca asi to je aj na tonicu. Vždy to tam bolo. Ale pri alkohole to nie je, čo je dosť absurdné, že tonic to varovanie má, lebo tam je chinín a odjakživa ho má. Teraz ja nie som nepriateľ alkoholu, ja mám rád víno, ale problém je, že pokiaľ v tomto štádiu, teda pri tehotenstve alkohol potenciálne spôsobuje tak závažné ochorenia smerujúce až k mentálnej retardácii, tak si myslím, že tehotné ženy majú právo byť o tom informované. Ak sa človek chce rozhodovať za seba a za svoje dieťa, fajn, ale mal by mať informácie adekvátne, ktoré mu umožnia urobiť rozumné rozhodnutie, rozumné rozhodnutie. Asi ten argument nezaznie, asi len proste o tom rozhodne, proste neviem, ako to nazvať, hlasovacia mašinéria, ale priznám sa, že by ma strašne zaujímalo, prečo poslanci vládnej strany tento návrh nepodporia, vecne. To by ma strašne zaujímalo, lebo jedna z možností je, že to proste poškodí alkoholický priemysel. Fajn, aj to je inak legitímny argument, zaujímavý, poďme sa o ňom baviť. Podľa mňa teda to tak nie je. Že by to malo za následok nižšiu konzumáciu borovičky, keby tehotné ženy nepili v tehotenstve, fajn, to je zaujímavý argument. Ale čo mňa fascinuje, je, že návrhy, ktoré sú nesporne vecné, ktoré asi každý podporí, tak neprejdú len z dôvodov prestíže vládnej strany v parlamente, a teda prestíže pomerne hlúpej, že nemôže prejsť žiaden návrh opozície. Ak vieme pomôcť konkrétnym ľuďom v konkrétnych situáciách a nič to nestojí, nič to nestojí, pričom pomáhame nie politicky a stranícky, tak som nikdy nechápal tento postoj hore alebo dole podľa toho, či návrh je podaný z jednej alebo z druhej strany, nie podľa toho, či je dobrý alebo zlý. A obávam sa, že aj tento návrh takýmto spôsobom skončí. A chcem povedať, že ak do hlasovania o jedenástej za mnou príde a povie, aby som ho stiahol a podal ho nabudúce, niektorý z kolegov zo strany SMER, ja ho stiahnem. Je to môj verejný prísľub. Je to môj verejný prísľub. Ja nemám autorské právo na žiaden návrh zákona. To je dobrá vec. Ja som ochotný to urobiť preto, aby taký zákon prešiel.
Pellegrini, Peter, predseda NR SR (2023-12-07):
Prosím, prezentujme sa a hlasujme o pridelení tohto návrhu výborom a určení lehoty na prerokovanie tohto návrhu zákona. (Hlasovanie.) Prítomných 140 poslancov, za 90, proti 5, zdržalo sa 45 poslancov. Konštatujem, že tento návrh sme schválili. Panie poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov, ale teraz ich konkrétne vymenujem, pretože o jednom to nenavrhujem. Tlače 84, to je pán minister Tomáš, tlač 50 a 82, to je pán podpredseda vlády Taraba, tlač 56 pán minister Ráž a tlač 86 pani ministerka Dolinková, aby sme tieto tlače, ktoré sme teraz posunuli do druhého čítania, prerokovali zajtra po tlači 80, to je po treťom zákone, ktorým začíname zajtra v druhom čítaní. Takže by to boli štyri, päť, šesť, sedem, osem v druhom čítaní v poradí. Je všeobecný súhlas? (Nesúhlasná reakcia pléna.) Nie je tomu tak. Prosím, prezentujme sa a hlasujme o tomto návrhu. Prezentujme sa a hlasujme. Skontrolujte si každý, prosím, svoje hlasovacie zariadenie. Tí, ktorí hlasovať chcú, samozrejme. (Hlasovanie.) Prítomných 80 poslancov, za 76, nehlasovali 4. Konštatujem, že tento návrh sme schválili a určili sme termín prerokovania týchto návrhov zákonov. Aby som to ešte zopakoval, návrh zákona, ktorým sa dopĺňajú zákony v súvislosti so zlepšením stavu verejných financií, s tým začneme prerokovávať, výbory, až od pondelka budúci týždeň. Zároveň chcem teraz požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi tak, ako sme si to pred malou chvíľou určili. Poprosím teraz pán predseda výboru Richter.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Ďakujem za slovo, pán predsedajúci. Vážené panie poslankyne, vážení páni poslanci, v zastúpení pána ministra dopravy odpoviem na otázku pani poslankyne... (Prerušenie vystúpenia predsedajúcim.)
Grendel, Gábor, podpredseda NR SR (2022-10-21):
Vyhlasujem rozpravu za skončenú. Chce záverečné slovo pán navrhovateľ? Áno. Nech sa páči.
Klus, Martin, podpredseda NR SR (2019-12-05):
Pán poslanec, musím vás prerušiť. Ďakujem pekne aj za doplňujúcu otázku, ale pán podpredseda už na ňu nemá priestor reagovať, keďže uplynul čas, ktorý je určený pre premiéra.
B. Bugár, podpredseda NR SR: (2004-01-20):
V. Horák, poslanec: Ja to stihnem. Vážený pán predsedajúci, pán minister, vážené kolegyne, kolegovia, ja budem skutočne stručný. Ja by som si na základe vlastných skúseností v samospráve a na základe aj požiadavky Únie miest a Združenia miest a obcí Slovenska, ktorí zastávame rovnaký názor, že poslanci mestských a obecných zastupiteľstiev a poslanci vyšších územných celkov by nemali byť podchytení týmto zákonom, preto si dovoľujem podať pozmeňujúci návrh, ktorý by týchto poslancov vylúčil z účinnosti tohto zákona, a preto podávam pozmeňujúci návrh. V článku 2 ods. 2 vypustiť písm. p) a r), kde sú spomenutí poslanci vymenovaní. A potom písm. q) sa označí ako p), písm. s) ako q) a písm. t) ako r). Ak prejde tento pozmeňujúci návrh, tak potom ako technická zmena je potrebná aj v článku 5 v ods. 5 vypustiť prvú vetu. Takže to je všetko, ďakujem za pozornosť. Nech sa páči.
Hrnčiar, Andrej, podpredseda NR SR (2018-05-10):
Poslanec Juraj Blanár sa pýta ministra dopravy a výstavby Slovenskej republiky Árpáda Érseka, ktorého zastupuje pani ministerka Lubyová: „V akom štádiu sa nachádza pozastavený úsek výstavby diaľnice D1 Hubová – Ivachnová?“ Nech sa páči, pani ministerka.
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 120, proti 1, zdržali sa 9. Konštatujem, že tieto body zo spoločnej správy sme schválili. Nech sa páči. J. Malchárek, poslanec: Ďakujem pekne. Pán predsedajúci, teraz budeme hlasovať o vyňatých bodoch zo spoločnej správy, keďže bol predložený pozmeňujúci návrh, ktorý je lepší. Čiže body 5, 9 a 10 spoločne s odporúčaním gestorského výboru schváliť.
Zvolenská, Zuzana, ministerka zdravotníctva SR (2012-09-13):
My určite vítame každú spoluprácu, ktorej výsledkom budú opatrenia, ktoré zlepšia či už celkový životný štandard občanov, alebo jednoznačne zdravotnú starostlivosť. Možno bude aj vhodné naše stretnutie, lebo možno sme nie celkom pochopili, aspoň ja teda určite nie, vlastne celkový obsah tej otázky. Takže bude mi veľkou cťou. Ďakujem, pani poslankyňa.
Ďuriš Nicholsonová, Lucia, podpredsedníčka NR SR (2016-10-19):
Ďakujem pekne. To bola písomná časť rozpravy, teraz nasleduje hlasovanie, po hlasovaní predseda, predsedajúci vyhlási ústnu rozpravu k tomuto bodu programu. Ďakujem pekne. Vyhlasujem teraz dvojminútovú prestávku do hlasovania. Ďakujem. Ešte, kolegyne, kolegovia, využijem tú dvojminútovú prestávku, pokiaľ ste v rokovacej sále na to, aby som upriamila vašu pozornosť na 7. ročník práve prebiehajúcej kampane Staroba sa nás dotýka a verejnej zbierky Lienka pomoci, ktorú organizuje nadácia Socia. Posolstvom tohto ročníka je práve potreba upozorniť na skutočnosť, že rodičia nám darovali veľkú časť svojho života a v istej životnej fáze im my musíme starostlivosť opätovať. K tejto mimoriadne aktuálnej téme, ktorá bola dnes aj predmetom rokovania Národnej rady vo dvoch návrhoch zákonov, kompenzácia, sociálne služby, ale aj s cieľom upozorniť na mesiac úcty k starším, ktorý práve prebieha, je v našej knižnici umiestnený zaujímavý baner, ktorý vám odporúčam pozrieť si. Do uvedenej aktivity sa zapojili aj zvučné mená z nášho spoločenského a kultúrneho života, takže pokiaľ by ste mali záujem, tak ten baner je umiestnený v knižnici dolu vo vestibule. Ďakujem. (Krátka prestávka.)
Valášek, Tomáš, poslanec NR SR (2024-06-14):
Vďaka, pán predsedajúci. Ja, samozrejme, tu nikoho neprekvapím s kolegom, predsedom nášho klubu, plne súhlasím. Tu ideme síce trošku mimo tých správ, ktoré prerokuvávame, ale dodám len, že z toho zákona o tej ITP komisii vyplývajú aj osobitným kontrolným výborom nejaké povinnosti, ktoré si, teraz hovoriac za náš kontrolný výbor pre VS-ku, Vojenské spravodajstvo, si plníme. Vyžiadal som si od koalície aj mená, nomináciu ľudí do tejto komisie a začali aj nejaké neformálne rokovania o nomináciách v rámci opozície. Takže úplný súhlas a s tým, že ako Progresívne Slovensko a aj ako šéf výboru na kontrolu VS my tento, túto zákonnú povinnosť berieme smrteľne vážne a podľa toho aj konáme. Vďaka.
Blanár, Juraj, podpredseda NR SR (2022-12-08):
Teraz v rozprave vystúpi pán navrhovateľ Tomáš Valášek. Nech sa páči, máte slovo.